Ausztráliában a pole pozíciót Hamilton szerezte meg, amit a rajtnál meg is tudott tartani. A 14. körre az élen autózó Hamilton és Vettel hat és fél másodperccel leszakította a harmadik helyen autózó Bottast. A kiállt brit pilótát Verstappen tartotta fel és miután az angol nem tudott előzni, Vettel az első helyre állt vissza. A hátralevő körökben már nem történt változás, az idénynyitó ausztrál nagydíjat Vettel nyerte Hamilton és Bottas előtt. Kínában az eső az egész versenyhétvégén esett, de a futam előtt elállt, így vizes, de folyamatosan száradó pályán kezdődhetett a verseny. Az élről rajtoló Lewis Hamilton megtartotta pozícióját Sebastian Vettel előtt. A 22. körben Vettel nagyszerű előzést bemutatva utasította maga mögé Ricciardót, majd Verstappen elfékezte magát a célegyenesben, így Vettel lépett fel Hamilton mögé a 2. pozícióba. A későbbiek során Vettel pedig nem tudott közelebb kerülni Hamiltonhoz, így a 2017-es kínai nagydíjat Hamilton nyerte Vettel és Verstappen előtt. Ami a pláne, hogy Hamilton 2. Grand Chelem-ét aratta. A bahreini nagydíj rajtjánál a harmadik helyről rajtoló Sebastian Vettel megelőzte Lewis Hamiltont, míg Valtteri Bottas megtartotta az 1. helyét. Hamilton és Ricciardo egyszerre hajtottak friss gumikért, de a brit feltartotta az ausztrált, amiért 5 másodperces büntetést kapott. A kiállások során Vettel nagy előnnyel vezetett a két Mercedes előtt. Hamilton a frissebb gumijain egymás után futotta a gyors köröket, de csak csapattársát tudta megelőzni, Vettel túl messze volt. Végül az idény harmadik nagydíját Vettel nyerte Hamilton és Bottas előtt. Oroszországban Valtteri Bottas nagyszerűen kapta el a rajtot, majd a verseny végéig megőrizte vezető pozícióját annak ellenére, hogy Vettel nagyon gyorsan dolgozta le a hátrányát. Túlmelegedési problémák miatt Hamilton végül a 4. helyen végzett a Ferrarik mögött.